चोर, उचक्के, दलाल टाइप पत्रकार मदन मौर्या के सामने नहीं पड़ना चाहते क्योंकि मदन मौर्या चोरों, उचक्कों और दलाल टाइप पत्रकारों को तुरंत ऐ चोर, ऐ दलाल या ऐ उचक्का कहकर पुकारने में तनिक देर नहीं करते और लगे हाथ, उसी सांस उसकी पूरी हिस्ट्रीशीट खोल देते हैं. ऐसे में सामने वाले को शर्मसार होते हुए दाएं-बाएं होना पड़ता है पर मदन मौर्या के मुखारबिंदु से उस उचक्का मार्का जर्नलिस्ट की कहानी जारी रहती है. और अगर किसी ने ज्यादा चां चूं चे पे ना नू ने की तो मदन मौर्या को दो हाथ छोड़ने में भी टाइम नहीं लगता.